Robert Henry Cain

Va Robert Henry Cain (1909 – 1974) ruggit ayns y Çheen da paarantyn voish Mannin.  Tra ren yn Nah Chaggey Dowanagh goaill toshiaght ayns 1939 ren eh listal stiagh ayns yn armee as haink eh dy ve ard-ghooagh son reddyn ren eh ec jerrey y Nah Chaggey. V'eh ny ard-chaptan ayns yn armee ren parashuital cooyl armee ny Natseeyn ayns 1944. 

Va'n skimmee echey prowal geddyn droghad va goll harrish yn awin Rhine as begin daue prowal freayll rick er yn droghad dy voddagh armee ny Cumraagyn geddyn tessyn roish my row ny Natseeyn roshtyn yn droghad ad hene. Atreih, gyn yss da armee ny Cumraagyn va possan mooar jeh sidooryn Natseeagh ayn hannah lesh ram tankyn (va ny sidooryn shoh mie er enney da sleih myr Panzer Division). 

Begin da skimmee Robert Cain caggey ny lomarcan son shey laa gyn cooney. Eshyn va'n ynrican offishear ren scapail bio. Reesht as reesht va Robert Cain caggey noi tankyn eer tra v'eh gortagh dy agglagh as eer tra nagh row eh abyl dy akin dy kiart.

Ren Robert Cain cur mow shey tankyn ny lomarcan as ram gunnyn mooarey. T'ad gra dy daink ny Natseeyn dy ve lag-chreeagh er coontey jeh dunnalys Cain. Er yn çheyoo laa as feed Mean Fouyir ren yn skimmee echey scapail as er coontey jeh ooilley ny reddyn ren eh va'n VC currit da. She yn VC yn aundyr smoo ard-ghooagh as scanshoil currit da sleih son caggey. T'eh currit dauseyn ta dunnal erskyn towse. 

Haink eh erash dys Mannin as v'eh cummal ayns Balley Chashtal. Ta'n droghad ta goll harrish yn awin ayns Balley Chashtal mie er enn da sleih nish myr Droghad Cain. Hooar eh baase ayns Crowborough, Sussex er 2 Boaldyn 1974.

Ronney:Ruggyryn 'sy vlein 1909
Ronney:Baaseyn 'sy vlein 1974
Ronney:Skimmee chaggee Vanninagh
Ronney:Skimmee chaggee Ghoaldagh
Ronney:Skimmee yn Armee Ghoaldagh 'sy Nah Chaggey Dowanagh
Ronney:Fowderyn Goaldagh Chrosh Victoria veih'n Nah Chaggey Dowanagh
Ronney:Offishearyn lesh Colught Gunnaghyn Onnoroil
Ronney:Offishearyn lesh Fusileyryn Reeoil Northumberland
Ronney:Offishearyn lesh Rejiment Staffordshire Yiass
Ronney:Fowderyn Chrosh Victoria jeh'n Armee Ghoaldagh